### Beslutninger:

Børge Mogensen, Jean Thomsen, Maren Nielsen og Flemming Nilsson anbefaler, at forslaget fremsendes til Magistratsafdelingen for Teknik og Miljø med henblik på udarbejdelse af en indstilling, som besvarer forslaget, og at sagen derefter tilbagesendes til Byrådet via Magistraten.

William Thorsen kunne ikke støtte forslaget i dets nuværende form blandt andet fordi, forslaget ikke er blevet belyst af Østjyllands Politi gennem foretræde for Teknisk Udvalg. Endvidere er det ikke belyst og defineret, hvad der forstås ved ”forstærkede anlæg”, og afslutningsvis tror Venstre ikke, at forslaget løser problemet.

Rebecca Nørgaard kunne ikke støtte forslaget, da Enhedslisten ikke tror, det løser problemet. Rebecca Nørgaard henholder sig til Enhedslistens ændringsforslag.

Jesper Skov anbefaler, at forslaget fremsendes til Magistratsafdelingen for Teknik og Miljø med henblik på udarbejdelse af en indstilling, som besvarer forslaget, og at sagen derefter tilbagesendes til Byrådet via Magistraten. I den forbindelse anbefaler Jesper Skov, at det undersøges, om der skal indføres forbud på andre steder, og om der kan findes alternative placeringer, hvor der kan spilles høj musik.

###

Beslutningsforslag fra S, KF og SF

Under Corona nedlukningerne udviklede der sig en kultur med fest og musik i [adresse]. Ungdommen havde naturligvis et behov for at mødes og dyrke fællesskabet. Dette resulterede dog i, at naboerne til [adresse] blev meget generet af musikken og selv om de, og vi politikere forsøgte, at være rummelige og kun sætte få grænser, har det haft store konsekvenser for naboerne.

I år er festen fortsat. Beboerne i området er stærkt plaget af musik fra såkaldte forstærkede anlæg. Det man i daglig tale kalder ”Sigrid Nilsson”. De forstærkede anlæg – har evnen til at spille op som professionelle anlæg man normalt skal søge tilladelse om at bruge.

Derfor foreslår Socialdemokratiet, Socialistisk Folkeparti og De Konservative:

At forbyde brugen af forstærkede anlæg i [adresse] uden godkendelse fra [adresse].

At Forvaltningen igangsætter skiltning samt koordinering med Østjyllands Politi om håndhævelse.

At der laves en beskrivelse af, hvad der er defineret som ”forstærkede anlæg”

På vegne af forslagsstillere:

Berit Karlsen, Konservative

Maren Nielsen, Socialistisk Folkeparti

Jean Thomsen, Socialdemokratiet

Oliver Jepsen, Socialdemokratiet

### Sagsforløb:

Udvalg: [adresse]

Dato: 17-08-2022

Jørgen Mortensen:

Fremsendes med ændringsforslaget fra Enhedslisten de Rød-Grønnes byrådsgruppe af 16. august 2022 til Teknisk Udvalg til behandling i henhold til beslutning i byrådets møde den 17. august 2022.